Inspectoratul școlar București a decis închiderea a 14 școli și grădinițe din Capitală, din cauza gripei. Anunțul a fost făcut de Marina Manea, purtătorul de cuvânt al Inspectoratului Școlar București (ISMB).

“Sunt 14 unități de învățământ care au cursurile suspendate. Vorbim despre următoarele 2 zile de cursuri care vor fi suspendate pentru aceste unități de învățământ, știind că urmează apoi vacanța”, a precizat Manea.

Lista grădinițelor și școlilor din București care vor fi închise joi și vineri:

Complexul Social de Servicii Sf. Andrei

Grădiniţa nr. 50

Grădiniţa nr. 47

Şcoala gimnazială nr. 162

Şcoala nr. 66

Şcoala nr. 195

Şcoala nr. 88

Şcoala nr. 70

Grădiniţa Scufiţa Roşie

Grădiniţa nr. 207

Grădiniţa nr. 4

Grădiniţa nr. 60

Grădiniţa nr. 229

Grădiniţa Albinuţele

Purtătoarea de cuvânt a ISMB a declarat că instituția a primit recomandarea de suspendare a cursurilor în aceste școli și grădinițe de la Direcția de Sănătate Publică. “În baza acestei recomandări, inspectorul școlar general a luat cunoștință de unitățile de învățământ menționate în această listă, prin urmare și noi propunem suspendarea activității pentru aceste unități de învățământ”, a continuat Marina Manea.

Amintim că ministrul Sănătății a anunțat astăzi constatarea stării de epidemie de gripă în România. Ecaterina Andronescu, ministrul Educației, a declarat că declararea epidemiei nu atrage după sine închiderea tuturor școlilor din țară, ci decizia va fi luată de inspectorate și direcțiile de sănătate publică, acolo unde sunt peste 20% dintre elevi absenți.

Elevii intră vineri în vacanța dintre semestre. Structura anului școlar 2018-2019

Semestrul I

Cursuri școlare: 10 septembrie 2018, luni – 21 decembrie 2018, vineri

Prima vacanță: 27 octombrie – 4 noiembrie 2018

* această vacanță este numai pentru copiii de grădiniță și din clasele pregătitoare – a IV-a

Vacanța de iarnă: 22 decembrie 2018, sâmbătă – 13 ianuarie 2019, duminică

Cursuri: 14 ianuarie 2019, luni – 1 februarie 2019, vineri

Vacanța intersemestrială: 2 februarie 2019, sâmbătă – 10 februarie 2019, duminică

Semestrul al II-lea

Cursuri: 11 februarie 2019, luni – 19 aprilie 2019, vineri

Vacanța de primăvară 2019: 20 aprilie 2019, sâmbătă – 5 mai 2019, duminică

Cursuri: 6 mai 2019, luni – 14 iunie 2019, vineri

Vacanța de vară 2019: 15 iunie 2019, sâmbătă – 15 septembrie 2019, duminică

Olimpiadele naționale sunt organizate în vacanța de primăvară.

Acest an școlar este printre cele mai scurte din ultimii 10 ani. Are 34 de săptămâni de cursuri, care totalizează 168 de zile efective de școală pentru copii (față de 175 în medie anii trecuți). Excepție de la structura anului școlar de mai sus o fac clasele a VIII-a și a XII-a. Elevii termină liceul pe 31 mai 2019 și gimnaziul pe 7 iunie 2019.

Paștele ortodox este pe 28 aprilie 2019, iar cel romano-catolic pe 21 aprilie, când elevii au vacanță. Concret, Vacanța de Paște 2019 este în perioada 20 aprilie 2019 – 5 mai 2019.

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA